**Fiendekjærlighet**

**Mål:**

* Å lese og snakke om fiendekjærlighet
* Å forholde seg til radikaliteten i evangeliet

**Forløp:**

Konfirmantene inndeles i grupper med fire i hver. Hver person i gruppen fordeler disse fire rollene mellom seg: Oppleser, referent, overskriftsmester og sammenhengmester

Person 1: Oppleser teksten (første avsnitt). Se tekst nedenfor.   
Person 2: Gir et referat av det viktigste innholdet   
Person 3: Finner en dekkende overskrift, som skrives ned på en Post-it lapp  
Person 4: Sette lappen opp på et passende sted.   
  
Heretter roterer rollene med klokken, og neste avsnitt leses. Avslutningsvis kan man snakke sammen i plenum.

**Forberedelse:**

Kopier og klipp ut tekstene

**Varighet:**

30min

**Teksten:**

1) Luk 6:27 Men til dere som hører på meg, sier jeg: Elsk deres fiender, gjør godt mot dem som hater dere, 28 velsign dem som forbanner dere, og be for dem som mishandler dere.

2) Luk 6:29 Slår noen deg på det ene kinnet, så by fram det andre også. Om noen tar fra deg kappen, så nekt ham heller ikke skjorten. 30 Gi til hver den som ber deg, og om noen tar fra deg det som er ditt, så krev det ikke tilbake. 31 Som dere vil at andre skal gjøre mot dere, slik skal dere gjøre mot dem.

3) Luk 6:32 At dere elsker dem som elsker dere, er det noe å takke dere for? Selv synderne elsker dem de selv blir elsket av. 33 Og om dere gjør godt mot dem som gjør godt mot dere, er det noe å takke dere for? Det gjør jo også synderne.

4) Luk 6:41 Hvorfor ser du flisen i din brors øye, men bjelken i ditt eget øye legger du ikke merke til? 42 Hvordan kan du si til din bror: ‘Bror, la meg ta flisen ut av øyet ditt!’ når du ikke ser bjelken i ditt eget øye? Din hykler! Ta først bjelken ut av ditt eget øye! Da vil du se klart nok til å ta flisen ut av øyet til din bror.